Noticie presentium et futurorum commendamus quod Stephanus Boninus in expeditione sua de Hierusalem, pro salute anime sue, uxore sua et fratribus suis laudantibus, dedit et concessit Beato Vincentio medietatem vercherie alodii sui que vocatur ad Arsis, sita in villa de Montaniaco; et terminatur a meridie via publica, a septentrione terra Argimbaldi de Moncello, ab oriente terra Sancti Martini. Testes hujus doni sunt, Galo monachus, Hugo de Vitriaco, Bernardus Bisornatus et Leodegarius Boninus, germanus Stephani; qui Leodegarius postea hoc in capitulum domno B. episcopo et canonicis laudavit et concessit. Insuper ipse Leodegarius concessit et vendidit postea alteram medietatem hujus supradicte vercherie beato martiri Vincentio et canonicis inibi degentibus, accipiensque a Bernardo archidiacono XIII solidos et dimidium Matisconensis monete, laudante hoc Hugone Bonino, fratre ipsius Leodegarii. Testes istius rei sunt Stephanus de Sancto Cirico, Rotbertus Cubili, Isembardus clericus, Bernardus pictor.